Noul calendar al recalculării pensiilor. Procesul a fost devansat
- Ionel Sclavone
- 2 martie 2024, 07:03
Pensionarii vor primit deciziile finale, după recalcularea pensiilor, până la finalul lunii august, înainte de termenul stabilit inițial. Anunțul a fost făcut de Simona Bucura Oprescu, ministrul Muncii și Protecției Sociale.
Simona Bucura Oprescu, ministrul Muncii și Protecției Sociale, vine cu vești pentru pensionarii români. Potrivit spuselor sale, procesul de recalculare a drepturilor acestora a fost devansat. Drept urmare, oamenii își vor primi deciziile cu sumele recalculate până la finalul lunii august.
Simona Bucura Oprescu, vești pentru pensionari
Ministrul Muncii a anunțat că pensionarii își vor primi deciziile finale, cu pensiile recalculate până în luna septembrie. Mai exact, a spus Simona Bucura Oprescu, hârtiile vor fi distribuite începând din luna mai și până la finalul lunii decembrie. Potrivit spuselor sale, procedura de evaluare a dosarelor este aproape de final.
În urma recalculării, este de așteptat ca o parte din pensii să fie majorate, a arătat Simona Bucura Oprescu. Altele, în schimb, vor fi mai mici decât cele în plată. Iar conform noii legi a pensiilor, promovate de Simona Bucura Oprescu, aceste pensii nu vor mai fi majorate cu rata inflației, la începutul fiecărui an.
"În cazul în care, în urma procesului de recalculare prevăzut la alin. (1), rezultă un cuantum al pensiei mai mic decât cel aflat în plată sau cuvenit, se plăteşte pensia în cuantumul stabilit şi aflat în plată anterior recalculării, până la data la care se va obţine un cuantum al pensiei mai mare decât acesta ca urmare a majorării valorii punctului de referinţă", prevede articolul paragraful 6 din articolul 144.
Cu alte cuvinte, pensionarii nu mai beneficiază de majorarea anuală, conform inflației, dacă pensia recalculată este mai mică decât cea în plată. Majorarea se aplică abia după ce pensia recalculată, mai mică, atinge nivelul celei pe care o primește deja.
Ministra Muncii este optimistă
Simona Bucura Oprescu spune că fiecare pensie va fi recalculată, iar procesul este în curs de desfășurare. Potrivit spuselor sale, oamenii nu vor trebui să meargă la casele teritoriale de pensii.
"Vom avea un moment important al aplicării Legii Pensiilor, septembrie 2024, cu toate că avem, uitați, peste o lună de când a fost publicată noua lege, încă sunt întrebată de unii români dacă și pensia dânșilor va fi recalculată. Da, dragii noștri, fiecare pensie va fi recalculată. Dumneavoastră nu veți fi puși pe drumuri pentru asta. Pentru asta avem, pe deoparte, un plin proces început deja de colegii noștri de la casele teritoriale de pensii de digitalizare și digitizare a dosarelor de pensii, astfel că toate dosarele de pensii să fie reevaluate", a declarat Simona Bucura Oprescu.
Ministra Muncii, despre care se spune că va candida la europarlamentare spune că toate informațiile despre pensiile românilor vor fi înregistrate într-o bază de date electronică.
"Toate informațiile pensionarilor să fie în sistem, toate acestea să fie scanate și să avem o arhivă electronică, o bază de date electronică. După finalizarea normelor și ne dorim să fim gata cât mai rapid, legea prevede 90 de zile pentru elaborarea normelor dar ne străduim să fim gata mai rapid cu acestea după finalizarea lor la minister", a declarat Bucura Oprescu.
Simona Bucura Oprescu, despre noul calendar al recalculării
Ministrul Muncii a mai spus reprezentanții caselor de pensii sunt instruiți pentru a finaliza recalcularea conform calendarului asumat. Ba chiar mai repede decât urma să se realizeze. Simona Bucura Oprescu susține că deciziile cu drepturile recalculate vor ajunfe la români mai repede decât se estima. Ea vorbește de "a doua majorare a pensiilor" de care vor beneficia în jur de 3 milioane de români.
Conform datelor Casei Naționale de Pensii Publice, în luna ianuarie, în România erau înregistrați 4.759.711 de pensionari. Astfel, având în vedere estimările ministrei PSD, 1,75 de milioane de pensionari nu vor beneficia de majorarea promisă la recalculare.
"Românii vor începe, noi estimăm că în luna mai-iunie 2024 vor începe să își primească, până la sfârșitul lui august deciziile cu pensiile recalculate. Pentru că pensiile se plătesc din lună în lună, din luna septembrie pensionarii din România vor beneficia de cea de-a doua majorare a pensiilor, după estimările noastre, peste 3 milioane dintre români", a declarat Simona Bucura Oprescu.